**ELŐTERJESZTÉS**

**Szombathely Megyei Jogú Város Közgyűlésének 2023. szeptember 28-i ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

**I. Javaslat Szombathely Megyei Jogú Város Önkormányzata tulajdonában lévő gazdasági társaságok 2023. I. félévi beszámolóinak elfogadására**

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés al) és (2) bekezdés al) pontja alapján a kizárólagos és többségi tulajdonú önkormányzati gazdasági társaságoknál a számviteli törvény szerinti beszámoló elfogadása a Közgyűlés kizárólagos hatáskörébe tartozik.

*a./ SZOVA Szombathelyi Vagyonhasznosító és Városgazdálkodási Nonprofit Zrt. (1. számú melléklet)*

A SZOVA Nonprofit Zrt. 2023. első félévi eredménye 2,343 milliárd forint árbevétel mellett 53.682 eFt üzemi és 59.548 eFt adózás előtti nyereség. Az első hat hónap során ingatlanértékesítésre nem került sor és egyéb, az eredményt érdemben befolyásoló egyszeri tételek sem merültek fel, így a nyereség a rendszeres városgazdálkodási tevékenységekből származik. Mind a bevételek, mind a költségek jelentős mértékben növekedtek az előző évekhez képest. A költségek növekedési üteme meghaladja a bevételekét, így a jövedelmezőség csökkent, sőt éves szinten veszteség valószínűsíthető.

A bevételek növekedése annak köszönhető, hogy az önkormányzati gazdasági társaságokra vonatkozó díjemelési tilalom feloldását követően a szolgáltatási díjak egy része 2022. III. negyedévében, másik része pedig 2023. január 1-től megemelésre került.

A személyi jellegű ráfordítások emelkedését a fizikai dolgozók átlagos 20%-os és a szellemi munkavállalók átlagos 15%-os béremelése generálta. A béremelés költségvonzata fél év alatt járulékokkal együtt 80 millió Ft volt. Az anyagi jellegű ráfordítások pedig az infláció hatására emelkednek – ezen belül kiemelkedő a villamos energia és a földgáz árának többszörös növekedése, amely éves szinten várhatóan 200-300 millió Ft-os többletköltséget eredményez. Ez különösen az energiaigényes tevékenységeket, vagyis a Tófürdő és Műjégpálya, valamint irodaépületei és telephelyei üzemeltetési költségeit növeli. Ugyanakkor a kiadások növekedése kisebb mértékű az üzleti tervben feltételezettnél, ezért éves szinten a veszteség kisebb lehet a tervezettnél.

Az üzleti tervben szereplő ingatlanértékesítések egy része – Szombathely Megyei Jogú Város Önkormányzatának közreműködésével – előkészítésre került, eredményesen lezajlott a versenyeztetési eljárás, a tranzakciók lezárása azonban áthúzódik a második félévre, és azok pénzügyi hatása is akkor jelentkezik. A meghirdetett nagyobb értékű ingatlanokra viszont nem mutatkozott kereslet, emiatt az ingatlanértékesítésekből remélt nyereségnek várhatóan csak egy része realizálható.

A társaság likviditási helyzete az első félévben stabil volt, ami nagyrészt a hulladékgazdálkodási és a parkolási bevételek növekedésének, valamint az önkormányzati ingatlankezelés hiányának finanszírozásához nyújtott önkormányzati előlegnek köszönhető. A második félévben a tevékenységek, és ehhez igazodva a költségek szezonalitása, valamint a napelempark beruházáshoz szükséges önerő miatt jelentősen növekedni fognak a kiadások, így várható, hogy a fizetőképesség megőrzéséhez szükség lesz az Önkormányzat által készenlétbe helyezett tagi kölcsön igénybe vételére.

2023. július 1-től a hulladékgazdálkodási közszolgáltatási feladatok alvállalkozóként történő ellátására – tulajdonosi döntés alapján – a társaság szerződést kötött a MOHU MOL Hulladékgazdálkodási Zrt-vel. A tulajdonos döntött arról is, hogy a SZOMHULL Nonprofit Kft. a SZOVA Nonprofit Zrt-be történő beolvadással 2023. év végén megszűnik. A beolvadás előkészítése folyamatban van. Az új, koncessziós közszolgáltatási rendszerre való átállás elsősorban a tevékenység adminisztratív részét érinti, pénzügyi szempontból a keresztfinanszírozás tilalmának gyakorlati megvalósulása jelent nyitott kérdést és okozhat financiális nehézséget. Az új feltételrendszerben várhatóan előtérbe kerül a szolgáltatással kapcsolatos műszaki és minőségi követelmények teljesítése, ami a jelenlegi, rossz műszaki állapotban lévő eszközállományt érintő beruházási igényt generálhat.

**Összességében 2023. I. félévi beszámolója** 2,343 milliárd forint árbevételt **és 59.548 eFt adózott eredményt mutat.**

A társaság Igazgatóságának és felügyelőbizottságának határozata az ülésen kerül ismertetésre.

*b./ Weöres Sándor Színház Nonprofit Kft. (2. sz. melléklet)*

A színház 2023. I. félévi működése az elfogadott üzleti tervben foglaltak szerint alakult. Az első félévben 164 előadás/esemény történt a színházban, amelyeket összesen 22.376 fizető vendég tekintett meg.

A fenntartó által és rajta keresztül folyósított támogatás 252.500 eFt volt, amely teljes egészében rendezésre került pénzügyileg is.

Az árbevétel és egyéb bevétel mindösszesen 391.893 eFt összeget tett ki, amely összegében összhangban van az üzleti tervvel.

A költségek alakulása a következő. Közvetlen anyagköltség 30.349 eFt, alvállalkozói ráfordítás 43.190 eFt, anyagjellegű szolgáltatás 62.995 eFt, bérjellegű ráfordítás és járulékok 224.503 eFt, személyi jellegű ráfordítás 13.389 eFt, értékcsökkenés 19.624 eFt, egyéb kiadás 1.868 eFt volt, összesen 403.689 eFt.

**Összességében a társaság mérlegfőösszege 2023. I. félévre vonatkozóan 396.184 eFt, adózott eredménye pedig 11.772 eFt veszteség.**

A felügyelőbizottság a társaság 2023. I. félévi beszámolóját elfogadta.

*c./ AGORA Savaria Kulturális és Médiaközpont Nonprofit Kft. (3. sz. melléklet)*

A társaság nettó árbevétele 2023. I. félévben 164.808 eFt, az egyéb bevételek összege 250.999 eFt volt.

A társaság 2023. I. félévi összes ráfordítása 405.277 eFt, ebből anyagjellegű ráfordítás 233.482 eFt, személyi jellegű ráfordítás 160.33 eFt, értékcsökkenési leírás 10.599 eFt, egyéb ráfordítás 862 eFt.

**Összességében a társaság 2023. I. félévi beszámolója 324.523 eFt mérlegfőösszeget és 10.523 eFt adózott eredményt mutat.**

A felügyelőbizottság a társaság 2023. I. félévi beszámolóját elfogadta.

*d./ Fogyatékkal Élőket és Hajléktalanokat Ellátó Közhasznú Nonprofit Kft. (4. sz. melléklet)*

A társaság a 2023. év tervei alapján összesen 733.430 eFt bevétellel számolt, amelynek 49 %-a teljesült az első félévben. A szociális ágazati összevont pótlék támogatás, az állami normatív hozzájárulás a személyes gondoskodást nyújtó ellátásokban, valamint az ellátási szerződés szerinti önkormányzati támogatás időarányosan teljesült.

A társaság adózott eredménye 2023. I. félévben 8.847 eFt lett, amely kedvezőbb a tervezetthez képest. Az eredményt befolyásolja, hogy egyes költségek nem időarányosan merülnek fel.

A társaság kötelező feladatainak zavartalan működését 2023. I. félévben biztosítani tudta, likviditási probléma nem merült fel. A társaság továbbra is takarékos gazdálkodást folytat, minden pályázati lehetőséget igyekeznek kihasználni.

**Összességében a társaság mérlegfőösszege 2023. I. félévre vonatkozóan 535.442 eFt, adózott eredménye pedig 8.847 eFt nyereség.**

A felügyelőbizottság a társaság 2023. I. félévi beszámolóját elfogadta.

*e./ Vas Megyei Temetkezési Kft. (5. sz. melléklet)*

A társaság pénzügyi helyzetét 2023. I. félévében folyamatosan a stabilitás jellemezte, fizetőképességét a félév folyamán folyamatosan meg tudta őrizni, működése nyereséges volt, a nyereség az előző év azonos időszakához képest növekedett.

A társaság nettó árbevétele (251.445 eFt) az előző évi adatokhoz viszonyítva növekedett, az egyéb bevételek összege, ami 2.097 eFt volt, nem változott.

A társaság 2023. I. félévi összes ráfordítása 226.105 eFt, ebből anyagjellegű ráfordítás 91.992 eFt, személyi jellegű ráfordítás 124.649 eFt, értékcsökkenési leírás 5.511 eFt, egyéb ráfordítás 3.953 eFt.

**Összességében a társaság 2023. I. félévi beszámolója 1.093.633 eFt mérlegfőösszeget és 23.584 eFt adózott eredményt mutat.**

A felügyelőbizottság a társaság 2023. I. félévi beszámolóját elfogadta.

A társaság ügyvezetője írásban jelezte, hogy a tulajdonában álló kőszegi 2449/A/8 hrsz.-ú garázst értékesíteni kívánja, mivel 2023. december 31. napjával a temető üzemeltetési és kegyeleti közszolgáltatási alvállalkozói szerződés felmondásra került, így az ingatlanra a továbbiakban nincs szüksége. A társaság 2 értékbecslést készíttetett a garázs forgalmi értékének meghatározására (a magasabb összegű értékbecslés az előterjesztés *6. számú mellékletében* csatolva), ez alapján bruttó 1.500.000 Ft-ért kívánják értékesíteni az ingatlant. Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 20. § (2) bekezdése szerint kizárólagos tulajdonú gazdasági társaság tulajdonában lévő ingatlan vagyon üzleti tervben nem szereplő elidegenítése kérdésében minden esetben a Közgyűlés dönt.

Javaslom, hogy a Tisztelt Közgyűlés a Vagyonrendelet 20. § (2) bekezdése alapján járuljon hozzá ahhoz, hogy a Vas Megyei Temetkezési Kft. a tulajdonában álló kőszegi 2449/A/8 hrsz.-ú garázst a Vagyonrendelet 14. § (3) bekezdés a) pontja alkalmazásával értékesítse, azzal, hogy a vételár az értékbecslés alapján megállapított bruttó 1.500.000 Ft-nál nem lehet alacsonyabb, egyúttal hatalmazza fel a társaság ügyvezetőjét az értékesítési eljárás lefolytatására és az adásvételi szerződés aláírására.

*f./ Szombathelyi Parkfenntartási Kft. (7. sz. melléklet)*

A társaság saját tőkéje 2023. I. félévére vonatkozóan 99.265 eFt, az értékesítés nettó árbevétele 247.464 eFt, egyéb bevétel 1.240 eFt.

A költségek között legjelentősebbek a személyi jellegű költségek (139.602 eFt), az anyagjellegű ráfordítások összege 83.170 eFt, értékcsökkenési leírás 12.390 eFt, egyéb ráfordítás 5.635 eFt.

Összességében a társaság 2023. I. félévi beszámolója 313.992 eFt mérlegfőösszeget és 7.195 eFt adózott eredményt mutat.

A felügyelőbizottság a társaság 2023. I. félévi beszámolóját elfogadta.

*g./ Savaria Városfejlesztési Kft. (8. sz. melléklet)*

A Kft. 2023. évi üzleti tervében a tervezett éves bevételéből a féléves gazdálkodás során 137.083 eFt realizálódott, ez az éves tervezett bevétel 67,43 %-a. A bevétel a következő tényezőkből tevődik össze:

15.340 eFt belföldi értékesítés árbevétele,

25.000 eFt alapítói támogatás,

86.591 eFt egyéb bevételek (projektek)

1.261 eFt kamat bevétel projekt támogatása

8.891 eFt aktivált saját teljesítmény értéke (ki nem számlázott projektmenedzsment díjak).

A 2023. I. félév során a ténylegesen felmerült kiadás 133.979 eFt volt (amely a tervezett költség 65,91 %-a), ebből személyi jellegű kiadás 47.587 eFt, anyagjellegű ráfordítás 80.621 eFt, értékcsökkenési leírás 4.813 eFt, egyéb ráfordítás 958 eFt.

A Társaság likviditási helyzete jelenleg stabil, de a 2023. évben a tavalyi évhez hasonlóan magasabb összegű alapítói támogatás szükséges, mivel a TOP projektek nagy része lezárult és az új projektek várhatóan csak 2024-ben kezdődnek majd el. A bevételek növelése és a pénzügyi egyensúly fenntartása érdekében a jövőben is törekszik a Kft. arra, hogy egyéb más jellegű - projektmenedzsmenten kívüli - tevékenységet is elvállaljon, amelyre a magas szintű szakmai tudással bíró humánerőforrás rendelkezésre áll.

**Összességében a társaság 2023. I. félévi beszámolója 241.916 eFt mérlegfőösszeget és 3.104 eFt adózott eredményt mutat.**

A felügyelőbizottság a társaság 2023. I. félévi beszámolóját elfogadta.

*h./ Savaria Turizmus Nonprofit Kft. (9. sz. melléklet)*

A Kft. ügyvezetőjének beszámolója szerint a 2023. első félévi szakmai feladatainak megvalósulását jelentősen befolyásolták a drasztikusan megemelkedett energiaárak és szolgáltatási költségek, ami miatt a gazdaság területén kialakult egy nagyfokú bizonytalanság, tervezhetetlenség.

A Tourinform Iroda és a Történelmi Témapark közüzemi kiadásai időarányosan valósultak meg, a karneváliroda munkatársai március 17. napjáig az energiaköltségek csökkentése érdekében otthoni munkavégzés keretében dolgoztak.

A Kft. működési költségei az általános működéshez igénybe vett szolgáltatásokat és a bérek, bérjellegű kiadásokat tekintve időarányosak.

Két, határon átnyúló projekt 2022. júliusával zárt, amelynek pénzügyi elszámolása 2023. évre áthúzódik.

Az első féléves beszámoló pénzügyi adataiból csak részlegesen lehet az Érezd Szombathelyt! programsorozat és a Savaria Történelmi Karnevál előkészületeire következtetni, a bevételek és kiadások teljesülésére a második félévben kerül sor.

**Összességében a társaság 2023. I. félévi beszámolója 118.687 eFt mérlegfőösszeget és 2.761 eFt veszteséget mutat.**

A társaság felügyelőbizottságának határozata az ülésen kerül ismertetésre.

*i./ Szombathelyi Távhőszolgáltató Kft. (10. sz. melléklet)*

A 2023-as üzleti terve összeállításában figyelemmel volt a magas energiaárak miatt várható megtakarításokra a KKI és az egyéb felhasználók esetében. A bevételekben jelentős szerepe van a távhőszolgáltatási támogatásnak, mely az alaptevékenység bevételeivel nem fedezett ráfordítások finanszírozását biztosítja. A támogatás összege éves szinten már az előző években is a bevételek ~ 40%-át jelentette, a 2023. I. félévben a magas energiaárak miatt meghaladta a 70%-ot. A beruházási terv fő elemeit a 2023-as évben kazánházi fejlesztések és távvezeték szakasz cserék jelentik. A jelenlegi ütem alapján úgy látható, hogy a beruházások a fűtési idény kezdetéig biztonsággal befejeződnek.

A féléves eredmény 570 millió Ft, azonban több tétel is áthúzódó elszámolású, emiatt az eredmény növekedés teljes egészében nem reális. Az energetikai mutatók az egyes hónapokban eltérő előjelűek voltak, összességében – elsősorban a május havi adatoknak köszönhetően – jelentős költségmegtakarítást sikerült elérni. A karbantartási és szolgáltatási költségek tervezettnél nagyobb aránya tolódik a második félévre.

A Kft. pénzügyi helyzete jelenleg stabil, bár a pénzeszközállomány az év eleji 4.511 millió Ft-ról, 1.065 millió Ft-ra csökkent. Az év végi pénzeszköz állomány nagyságát nagymértékben befolyásolta a december havi támogatási előleg előzetes kiutalása 2.895 millió Ft összegben.

A jelentés készítés időszakában 2023. augusztus 5-én a Szombathelyi Távhőszolgáltató Kft. lakossági és közületi hátraléka a félévi záró állománynál jelentősen kisebb, mindösszesen 155.646 e Ft, amely a féléves beszámolóval érintett időszak zárónapján fennálló állományhoz képest 28,06 %-os csökkenést mutat. A lakossági hátralék 131.839 e Ft, melyből 62.643 e Ft önkormányzati tulajdonú ingatlanhoz köthető. A közületi hátralék összesen 23.807 e Ft, melyből 18.967 e Ft ún. önkormányzati hátralék.

A társaság fő célkitűzése a 2023-as üzleti év további részében is a szolgáltatás folyamatos, elvárt színvonalú biztosítása.

**Összességében a társaság mérlegfőösszege a 2023. I. félévre vonatkozóan 4.867.671 eFt, adózott eredménye 518.875 eFt nyereség.**

A felügyelőbizottság a társaság 2023. I. félévi beszámolóját elfogadta.

*j./ SZOVA Szállodaüzemeltető Kft. (11. sz. melléklet)*

A SZOVA Szállodaüzemeltető Kft. 2023. első félévi eredménye 223 eFt veszteség. Árbevétele a tárgyidőszakban nem volt, az üzemi veszteség megegyezik a működéssel összefüggő adminisztratív költségek összegével (számviteli szolgáltatás, könyvvizsgálat 180 eFt, kötelező kamarai tagdíj 5 eFt, pénzügyi szolgáltatási díjak 38 eFt).

A szálloda projekt előkészítéséhez a SZOVA Nonprofit Zrt. 75 millió forint tagi kölcsönt nyújtott a társaságnak, melynek első félévi kamatköltsége 6.540 ezer forint. A kamat összege tőkésítésre és aktiválásra került, emiatt a befejezetlen beruházásként nyilvántartott összeg az előző év végi 117.828 ezer forintról 124.368 ezer forintra emelkedett.

A megvalósítani szándékozott szálloda kivitelezési költsége a projekt kezdetén ~1,7 milliárd forint volt, jelenleg ez az összeg valószínűleg meghaladná a 4 milliárd forintot. A megnövekedett költségek miatt az építkezéshez minimálisan szükséges önerő nem áll rendelkezésre, ezért a beruházás megvalósítása leállt. A finanszírozás megoldása és a szálloda megvalósítása érdekében Szombathely Megyei Jogú Város Közgyűlése felhatalmazta a társaságot külső befektető bevonására, vagy a projekt értékesítésére.

Jelenleg tárgyalásokat folytat a társaság egy beruházóval a projekt eladására vonatkozóan. A döntéshez szükséges dokumentációt a potenciális befektető rendelkezésére bocsátották.

**Összességében a társaság 2023. I. félévi beszámolója 135.659 eFt mértékű mérlegfőösszeget mutat, adózott eredménye 223 eFt veszteség.**

A Felügyelőbizottság határozata az ülésen kerül ismertetésre.

*k./ SZOVA-Projekt Projektfejlesztési Kft. (12. sz. melléklet)*

A SZOVA-Projekt Kft-t ingatlanfejlesztési projektek lebonyolítására hozta létre a SZOVA Nonprofit 2021-ben. Az anyacég nehéz pénzügyi helyzete és a kedvezőtlen külső körülmények hatására azonban a tervezett projektek felfüggesztésre kerültek, a fejlesztésre szánt ingatlanokat értékesíteni próbálja a tulajdonos.

Emiatt a társaságnak árbevétele nem keletkezett és 2023. első félévében 223 ezer forint veszteséget könyvelt el. A veszteség megegyezik a cég működéséhez elengedhetetlen adminisztratív szolgáltatások költségével. A féléves könyvvizsgálati díj 180 ezer forint, a kötelező kamarai tagdíj 5 ezer forint és a bankszámla-vezetés díja 38 ezer forint volt.

**Összességében a társaság 2023. I. félévi beszámolója 2.039 eFt mértékű mérlegfőösszeget mutat, adózott eredménye 223 eFt veszteség.**

A Felügyelőbizottság határozata az ülésen kerül ismertetésre.

*l./ SZOMHULL Szombathelyi Hulladékgazdálkodási Közszolgáltató Nonprofit Kft. (13. sz. melléklet)*

2023. I. féléve az az időszak, amelyben a SZOMHULL Nonprofit Kft. utoljára végez közszolgáltatói tevékenységet. 2023. II. félévétől elindult a koncessziós rendszer és a Közgyűlés 224/2023. (VI.15.) Kgy. számú határozata alapján a Szomhull Nonprofit Kft. közszolgáltatói tevékenysége lezárult, megkezdődik a beolvadás a SZOVA Nonprofit Zrt-be.

A 2023. I. féléves eredménykimutatás alapján a tavalyi év során keletkezett veszteség 96.233 eFt-ról idén várhatóan 87.178 eFt-ra mérséklődik. Ugyanakkor ez még csak prognosztizáció, amely magában fogalja az indokolt költségekre vonatkozó, a közeljövőben esedékes 109.883 eFt-os díjkompenzációs igényt is.

Az év második felében elkészül a végleges vagyonmérleg és a beolvadással járó egyéb folyamatok fognak lezajlani.

**Összességében a társaság mérlegfőösszege 2023. I. félévre vonatkozóan 1.216.349 eFt, adózott eredménye pedig 87.178 eFt veszteség.**

A felügyelőbizottság határozata az ülésen kerül ismertetésre.

*m./ VASIVÍZ ZRt. (14. sz. melléklet)*

Az I. félév korrigált összes bevétele 3.997.606 eFt, a tervezett összeg 46,7 %-a. Ezen bevétel ivóvíztermelés és -szolgáltatásból, szennyvízelvezetés és -tisztításból, ipari vízszolgáltatásból, fürdőszolgáltatásból, építőipari tevékenységből, exportértékesítésből, pénzügyi bevételekből tevődik össze.

Az I. félév korrigált összes költsége és ráfordítása 5.343.235 eFt, a tervezett összeg 49,5 %-a.

Az elsődleges tevékenységek I. félévi vesztesége az üzleti tervhez viszonyítva 53,7 %, adózás előtti együttes eredménye –1.382.963 eFt, 27.767 eFt (8,2%), amely jelentősen elmarad a terv időarányos részétől, ebből a fürdőtevékenység eredménye–120.044 eFt (68,2%).

**Összességében a társaság mérlegfőösszege 2023. év I. félévében 5.445.870 eFt, adózott eredménye 1.345.240 eFt veszteség.**

A beszámoló a bevételek és kiadások, valamint az eredmény bemutatásán túl kitér a társaság által végzett fejlesztések, beruházások, építési tevékenység, eszközfenntartás és hibaelhárítás, vízminőség, szennyvíztisztítás, környezetvédelem és hatósági ellenőrzés körében tett intézkedések, valamint a létszám- és bérgazdálkodás részletes ismertetésére is.

Az Igazgatóság és a Felügyelőbizottság a társaság 2023. I. félévi beszámolóját elfogadta.

**II. Javaslat a Fogyatékkal Élőket és Hajléktalanokat Ellátó Közhasznú Nonprofit Kft. alapító okiratának módosítására *(15. sz. melléklet)***

A FÉHE Nonprofit Kft. ügyvezetője az alapító okirat módosítására tett javaslatot, amely szerint a társaság telephelyei közül a Szombathely, Kálvária u. 6. fsz. 3. szám alatti ingatlan kerüljön törlésre, a telephelyek közé pedig a Sorok u. 16. fsz. 6. szám alatti ingatlan kerüljön felvételre. Mindkettő ingatlan hajléktalanok számára kiléptető lakásként szolgál, a társaság a SZOVA Nonprofit Zrt.-től bérli azokat. A Kálvária utcai ingatlan bérleti jogviszony megszűnt és helyette kapta a Kft. Sorok utcai lakást.

A felügyelőbizottság az alapító okirat módosítást jóváhagyta.

**III. Javaslat az AGORA Savaria Kulturális és Médiaközpont Nonprofit Kft. által benyújtandó pályázatok jóváhagyására**

Tájékoztatom a Tisztelt Közgyűlést, hogy az AGORA Savaria Kulturális és Médiaközpont Nonprofit Kft. ügyvezetője a Tisztelt Közgyűlés jóváhagyását kérte az alább ismertetett pályázatok benyújtásához.

**1.) A Médiatanács által kiírt TVÁLLANDO2023 nevű pályázat**

*Pályázati cél, tartalom:*

Helyi vagy körzeti médiaszolgáltatási jogosultsággal hatósági szerződés vagy nyilvántartásba vétel alapján rendelkező audiovizuális médiaszolgáltatók számára televíziós közéleti magazinműsor, illetve televíziós hírműsor és kulturális magazinműsor készítésének vissza nem térítendő támogatása. A pályázati eljárás célja négy negyedéven keresztül minden hét azonos napján/napjain, azonos időpontban rendszeresen jelentkező közszolgálati célú televíziós műsorszám támogatott időszakban történő folyamatos készítésének és adásba szerkesztésének vissza nem térítendő támogatása, ütemezett elő-és utófinanszírozás formájában.

*Pályázni jogosultak* azok a magyarországi médiaszolgáltatók, akik hatósági szerződés vagy nyilvántartásba vétel alapján lineáris közösségi médiaszolgáltatási jogosultsággal rendelkeznek és a közösségi médiaszolgáltató tevékenységet a pályázat benyújtása előtt már legalább 3 hónapja ténylegesen gyakorolnak. Ez alapján az AGORA Savaria Nonprofit Kft. jogosult a pályázat benyújtására.

*Az igényelhető támogatás*: az állandó műsorszám egy adására elnyerhető maximális támogatás összege közéleti magazin esetében 60.000 Ft, hírműsor esetén 40.000 Ft, kulturális magazin esetén 40.000 Ft. A támogatási intenzitás mértéke max. 67 %.

A megvalósítás időtartama 2024. február 1. – 2025. január 30.

A pályázati díj összege bruttó 95.250 Ft.

Pályázat kódszáma: TVALLANDÓ2023

Benyújtási határidő: 2023. szeptember 12.- 2023. október 12.

A pályázat önerejét és a pályázati díjat a társaság saját erőből, a 2023. évi költségvetése terhére biztosítja, az további önkormányzati forrást nem igényel.

**2.) NKA 102185/135**

*Pályázati cél, tartalom:*

„Art” mozik szakmai programjainak és a programok promóciójának támogatása, az „art” mozik programjainak és közönségkapcsolatainak javítása érdekében.

*Pályázni jogosultak* belföldi „art” mozikat, mozitermeket működtető mozik üzemeltetői, ez alapján az AGORA Savaria Nonprofit Kft. jogosult a pályázat benyújtására.

*Az igényelhető támogatás*: Art mozi termenként az összköltségvetés 80 %-a, de maximum 1,6 millió Ft.

A megvalósítás időtartama 2023. október 1. - 2024. október 31.

A pályázati díj összege bruttó 5.000 Ft.

Pályázat kódszáma: 102185/135

Benyújtási határidő: 2022. szeptember 5.

A pályázat önerejét és a pályázati díjat a társaság saját erőből, a 2023. évi költségvetése terhére biztosítja, az további önkormányzati forrást nem igényel.

**IV. Javaslat a Savaria Turizmus Nonprofit Kft. és a Savaria Megyei Hatókörű Városi Múzeum által benyújtandó pályázat jóváhagyására**

Az Önkormányzat 2023. évi költségvetéséről szóló 4/2023. (II.28.) önkormányzati rendelet 13.§ (2) bekezdése értelmében minden esetben Közgyűlési engedély szükséges a költségvetési szerv által benyújtandó pályázathoz, amennyiben költségvetési pénzeszközt, illetve önkormányzati biztosítékot, többéves fenntartási kötelezettséget igényel a pályázat.

A Savaria Múzeum (a továbbiakban: Múzeum) és a Savaria Turizmus Nonprofit Kft. (a továbbiakban: Kft.) projektpartnerként kíván részt venni az INTERREG VI-A Ausztria-Magyarország Program keretében beadásra kerülő ATHU-0100026 azonosítószámú pályázaton, mely 5 % önerőt igényel mindkét partner részéről.

Az ArcheoROUTE (ATHU-0100026) projektben a Múzeum az Önkormányzat Közgyűlésének hozzájárulását kéri, az Önkormányzat tulajdonában lévő, de a Múzeum vagyonkezelésében álló Iseum Savariense Régészeti Műhely és Tárház antik szentélyének terében tervezett „Határon és korszakokon átnyúló virtuális régészeti park létrehozása” megnevezésű beruházás (a beruházás jellege: szolgáltatásbővítés és eszközbeszerzés) megvalósításához. A projekt és azon belül a beruházás elszámolása a projekt keretében benyújtásra kerülő időszakos partnerjelentések során utófinanszírozással történik. A támogatás felhasználása kizárólag a projektben megadott tevékenységekre használható fel. Az Önkormányzat, mint tulajdonos megerősíti, hogy a beruházás a projekt fenntartási időszakának végéig a Múzeum vagyonkezelésében – használatában – marad az Európai Parlament és a Tanács (EU) 2021/1060 rendelet 65. cikke („A műveletek tartóssága”) figyelembevételével, annak megfelelően.

Az ArcheoROUTE (ATHU-0100026) projektben a Kft. az Önkormányzat Közgyűlésének hozzájárulását kéri, az Önkormányzat tulajdonában lévő, de a Kft. üzemeltetésében álló Történelmi Témaparkban tervezett „Interaktív eszközpark továbbfejlesztése” megnevezésű beruházás (a beruházás jellege: szolgáltatásbővítés és eszközbeszerzés) megvalósításához. A projekt és azon belül a beruházás elszámolása a projekt keretében benyújtásra kerülő időszakos partnerjelentések során utófinanszírozással történik. A támogatás felhasználása kizárólag a projektben megadott tevékenységekre használható fel. Az Önkormányzat, mint tulajdonos megerősíti, hogy a beruházás projekt fenntartási időszakának végéig a Kft. üzemeltetésében – használatában – marad az Európai Parlament és a Tanács (EU) 2021/1060 rendelet 65. cikke („A műveletek tartóssága”) figyelembevételével, annak megfelelően.

**I.**

**Az osztrák-magyar határtérség archeológiai értékeinek újszerű kultúrturisztikai bemutatása a muzeológiai és turisztikai partnerek együttműködésében (ArcheoROUTE)**

Projektazonosító: ATHU-0100026

Beadási határidő: 2023. szeptember 29.

Időtartam: 36 hónap

Partnerek**:** LP1: Tourismusverband Südburgenland, AT

PP2: Amt der Burgenländischen Landesregierung (Abteilung 7), AT

PP3: Savaria Múzeum

PP4: Savaria Turizmus Nonprofit Kft.

A projekt átfogó célja az újszerű, generációkon átívelő, közös archeológiai kínálat, mint új értékteremtő szegmens célzott bevonása a határtérség összturisztikai kínálatába, a gyalogos- és kerékpáros turizmus kultúrturisztikai szektorban betöltött gazdasági szerepének erősítése érdekében. Intenzitása a projekt által érintett egyes archeológiai helyszínek látogatói számának növekedésével mérhető (beleértve az Archeo Secret TOURS résztvevőit).

Az osztrák és magyar oldali muzeológiai és turisztikai partnerek határon átnyúló hosszútávú együttműködését alapozta meg az előző programozási időszakban megvalósított közös archeológiai témájú ArcheON projekt. A partnerek közös erőfeszítéseinek eredményeként számos, a nagyközönség számára nagy érdeklődéssel kísért ismeretbővítési tevékenység mellett, közös tudományos alapokon megvalósított régészeti feltárások, egy 11 szervezetből álló bilaterális munkacsoport, és egy közös turisztikai alapkínálat – többek között: történeti és régészeti kincsestérkép és útikalauz, applikáció, és élménykínálati programcsomag - létrehozására került sor. Jelen projektben a már létrejött eredményekre alapozva, a muzeológiai és turisztikai partnerség az elmúlt bő fél évtizedben egy erőteljesebben érzékelhető új trendekre és igényekre reagálva, a közös történeti és régészeti kínálatot újszerű megközelítéssel generációkon átívelő módon dolgozza fel, és ezt, mint új értékteremtő szegmenst vonja be a határtérség összturisztikai kínálatába. Ennek eredményeként nagyobb hangsúlyt kap és erősödik a gyalogos- és kerékpáros turizmus kultúrturisztikai szektorban betöltött gazdasági szerepe. A generációkon átívelő megközelítés innovatív eleme, hogy a projekt keretében feldolgozott archeológiai kínálatok helyszínein lévő tematikus archeológiai érték vegyes bemutatása történik, azaz a fizikailag fellelhető, az idősebb generáció igényeihez jobban illeszkedő hagyományos és a fiatalabb generációk számára nagyobb vonzerőt jelentő digitalizált (AR/VR vagy egyéb technológia) tartalom is megjelenik. Tekintettel arra, hogy mindezek a már meglévő közös tudományos és turisztikai eredményekre építkezve és azok továbbfejlesztésén alapulnak, a tevékenységek megvalósítása csak határon átnyúló együttműködésben lehet hatékony. A közös territórium archeológiai értékeinek ilyen megközelítéssel feldolgozott bemutatására, majd turisztikai összekapcsolására még nem került sor.

**Múzeum** céljai:

* A határon átnyúló halomsírmezők felmérése, tudományos kielemzése (Schandorf, Felsőcsatár-Vaskeresztes) és közös kétnyelvű kutatási szakdokumentációjának elkészítése
* Határon és korszakokon átnyúló virtuális régészeti park létrehozása (teljes tartalomfejlesztése és kapcsolódó eszközök beszerzése)
* Nemzetközi konferencia szervezése a virtuális régészeti park megnyitójával egybekötve
* Projektkommunikációs és szemléletformálási tevékenységek

**Múzeum** projektpartneri költségei: Összköltség: 254.700 EUR (100%)

ERFA támogatás: 152.820 EUR (60%)

Hazai társfinanszírozás: 89.145 EUR (35%)

**Önrész: 12.735 EUR (5%)**

(a pályázat benyújtásával egyidejűleg igazolni szükséges)

**Kft.** céljai:

* A határon átnyúló turisztikai programcsomag magyar oldali kezdő- és végpontjának kialakításához kapcsolódó eszközök beszerzése.

A Történelmi Témapark eszköztárának fejlesztése valósul meg műtárgymásolatok és használati tárgyak, harci felszerelések, ókori római öltözékek stb. rekonstrukciójával. A Kft. célja, hogy a látogatók kézzel foghatóan ismerjék meg a város 2000 évre visszanyúló történelmét, és betekintést nyerjenek a savariaiak mindennapjaiba, vallási, gyógyászati, gasztronómiai, harcászati és egyéb szokásaiba.

- Az ArcheON projekt keretében a Kft. által készített, határon átnyúló régészeti objektumokat bemutató mobil applikáció továbbfejlesztése.

Az ArcheON okostelefon applikációban új statikus és VR tartalomfejlesztés megvalósítása. Az ArcheON projekt

keretében létrejött és az ArcheROUTE projektből továbbfejlesztésre kerülő határon átnyúló turisztikai programcsomag digitális változatának integrálása az applikációba, mellyel elsősorban olyan régészeti attrakciókat kíván bemutatni, amik már nem láthatók, de az egykori Savariában nagy jelenőséggel bírtak.

- Továbbfejlesztett, határon átnyúló turisztikai programcsomag magyar oldali tematikus állomásainak meghatározása és kidolgozása három nyelven.

Az Archeo Secret Tours egy tematikus, határon átnyúló régészeti túra. E tevékenység során a magyar oldali állomásokon megoldandó rejtélyek, feladatok és történelmi tudásanyagok kidolgozása valósul meg.

- Határon átnyúló élménykerékpár-futam megvalósítása a térség legnagyobb tematikus rendezvényével, a Savaria Történelmi Karnevállal egybekötve.

**Kft.** projektpartneri költségei: Összköltség: 149.040 EUR (100%)

ERFA támogatás: 89.424 EUR (60%)

Hazai társfinanszírozás: 52.164 EUR (35%)

**Önrész: 7.452 EUR (5%)**

(a pályázat benyújtásával egyidejűleg igazolni szükséges)

Előzőeken túl a Múzeum az ATHU-0100028, valamint az ATHU-0100043 azonosítószámú, 5-5%-os önrészt, továbbá a Nemzeti Kulturális Alap Örökségvédelmi Kollégiuma (a továbbiakban: NKA) 15%-os önrészt igénylő pályázatán is részt kíván venni.

**II.**

1. **Határon átnyúló együttműködés a szabadtéri, kulturális, örökségturisztikai létesítmények látogatói kínálatának bővítését célzó közös, innovatív idegenvezetői megoldás kifejlesztése érdekében(InnoGuide4CHT)**

Projektazonosító: ATHU-0100028

Beadási határidő: 2023. szeptember 29.

Időtartam: 30 hónap

Partnerek: LP1: Universalmuseum Joanneum GmbH – Österreichisches Freilichtmuseum Stübing, AT

##### PP2: Zalaegerszegi Múzeumok Igazgatósága / Göcseji Falumúzeum Zalaegerszeg, HU

##### PP3: Forschung Burgenland GmbH (Research Burgenland Ltd.) Eisenstadt/Pinkafeld, AT

##### PP4: Pannon Egyetem Keszthely/Nagykanizsa

PP5: Savaria Múzeum / Vasi Skanzen Szombathely

Múzeum projektpartneri költségei: Összköltség: 149.040 EUR (100%)

ERFA támogatás: 89.424 EUR (60%)

Hazai társfinanszírozás: 52.164 EUR (35%)

**Önrész: 7.452 EUR (5%)**

(a pályázat benyújtásával egyidejűleg igazolni szükséges)

A kulturális turisztikai helyszínek Magyarországon és Ausztriában is sokféle, de közös aktuális problémákkal szembesülnek: a Covid-világjárvány megtizedelte a látogatók számát, a bevételeket és a finanszírozást, miközben lelassult a meglévő szolgáltatások digitalizálása, a marketing és az új termékek fejlesztése terén szükséges előrelépés.

A helyzet különösen összetettnek bizonyul a kulturális örökségi helyszínek esetében, amelyek infrastrukturális adottságaikból adódóan olyan természeti kihívásokkal szembesülnek, mint az (akadálymentes) megközelíthetőség, a célcsoport-orientált és adaptálható irányítási rendszerek és a műszaki lefedettség (villany, hálózati hozzáférés stb.).

A programterületen meghatározástól függően több mint egy tucat skanzen (AT programterületen 10, Magyarországon 5) és mintegy 100 kisebb szabadtéri múzeum, kastélykiállítás és egyéb turisztikai jelentőségű kulturális örökség található. Miközben ezeknek az intézményeknek a prioritása a kiállítási tárgyak és a kiállított tárgyak megőrzése, a

turisztikai és gazdasági hozzáadott érték jelentős részéért is felelősek az adott régióban. Egyikük sem rendelkezik a kompetenciák, valamint a pénzügyi és személyzeti eszközök szükséges kombinációjával ahhoz, hogy önállóan megbirkózzon számos kihívással.

A legnagyobb regionális szabadtéri múzeumok hatalmas tapasztalatainak és a kutatás, oktatás és digitális fejlesztés területén illetékes intézmények képességeinek ötvözésével a projekt 4 azonosított kihívást kíván kezelni:

- A hagyományos múzeumokhoz képest alig vagy egyáltalán nincs együttműködés a skanzenek és a digitalizációra fókuszáló oktatási, valamint kutatási szervezetek között, miközben nagy szükség van a know-how cseréjére, a meglévő szolgáltatások javítására és új termékek fejlesztésére.

- A modern jogi (és társadalmi) követelmények szükséges adaptációja a skanzenek számára átlagon felüli nehézségekbe ütközik, különös tekintettel a tartalomközvetítésben és a természetes infrastrukturális korlátok ellenére a hozzáférhetőségben való megkülönböztetésmentességre.

- A kiállítási infrastruktúra gyakran szétszórva található nagyobb területeken a vidéki területeken, ami jelentősen megnehezíti a hagyományos technikai intézkedések és irányítási rendszerek használatát.

- Az állandó kiállítások vonzerejének növelése a digitálisan affinizált célcsoportok számára, valamint a látogatók igényeinek és érdeklődési körének megfelelő egyéni élmények biztosítása a múzeumi személyzet széleskörű know-how-ját, valamint különböző szektorok hozzájárulását igényli, és egy skanzen számára önmagában nehezen kezelhető törekvés.

A feltárt kihívások leküzdése érdekében a projektpartnerek arra törekednek, hogy javítsák a digitalizációs és termékfejlesztési folyamatokat a kulturális örökségekkel foglalkozó szervezetek körében, és egy újfajta útmutatási platformot dolgozzanak ki innovatív tartalommal, amely nemcsak új és befogadó élményeket kínál a látogatóknak, hanem összekapcsolja a meglévőket is szervezetek és ajánlatok keresztértékesítésén és közös promóción keresztül.

**A Savaria Múzeum fő tevékenységei a projekten belül:**

* A közös látogatóirányítási rendszer részeként Vasi Skanzen tematikus programjának tartalomfejlesztése és tesztelése
* Disszeminációs rendezvény megtartása Szombathelyen a közös roadshow állomásaként
* Speciális látcső beszerzése a Vasi Skanzen virtuális valóság látképének megjelenítéséhez (tartalomfejlesztés és eszközbeszerzés)

Az InnoGuide4CHT (ATHU-0100028) projektben a Múzeum az Önkormányzat Közgyűlésének hozzájárulását kéri, az Önkormányzat tulajdonában lévő, de a Múzeum vagyonkezelésében álló Falumúzeumban (Vasi Skanzen) tervezett „Speciális látcső beszerzése a Vasi Skanzen virtuális valóság látképének megjelenítéséhez” megnevezésű beruházás (a beruházás jellege: szolgáltatásbővítés és eszközbeszerzés) megvalósításához. A projekt és azon belül a beruházás elszámolása a projekt keretében benyújtásra kerülő időszakos partnerjelentések során utófinanszírozással történik. A támogatás felhasználása kizárólag a projektben megadott tevékenységekre használható fel. Az Önkormányzat, mint tulajdonos megerősíti, hogy a beruházás a projekt fenntartási időszakának végéig a Múzeum vagyonkezelésében – használatában – marad az Európai Parlament és a Tanács (EU) 2021/1060 rendelet 65. cikke („A műveletek tartóssága”) figyelembevételével, annak megfelelően.

1. **Újrafelfedezett közös középkori történelem, eltemetett közös történelem (CoMe History)**

Projekt azonosító: ATHU-0100043

Beadási határidő: 2023. szeptember 29.

Időtartam: 36 hónap

Partnerek: LP1: Gemeinde Kemeten, 7531 Kemeten, Bachgasse 2., AT

##### PP2: Gemeinde Litzelsdorf, 7532 Litzelsdorf, Marktplatz 1., AT

##### PP3: Gemeinde Wolfau, 7412 Wolfau, Hauptstrasse 43., AT

##### PP4: Savaria Múzeum, Szombathely

##### PP5: Kőszeg Város Önkormányzata

PP6: Vasvár Város Önkormányzata

A Savaria Múzeum projektpartneri költségei: Összköltség: 204.930 EUR (100%)

ERFA támogatás: 122.958 EUR (60%)

Hazai társfinanszírozás: 71.725,50 EUR (35%)

**Önrész: 10.246,50 EUR (5%)**

(a pályázat benyújtásával egyidejűleg igazolni szükséges)

Vas vármegye a közös történelmi múlt a közös nevező a projektpartnerek számára. Az egykori vármegyeszékhely, Vasvár káptalanja volt az egyházi és világi irányítás központja. Itt őrizték a kor hivatalos dokumentumait, okleveleit. A török hódítás következtében Vasvár elnéptelenedett, a vármegye központja, irányítása Szombathelyre került. Az egykori szombathelyi vár maradványai már csak néhány helyen láthatók. A település püspöki székhellyé válása, a barokk városközpont kiépítése szinte minden középkori lenyomatot eltüntetett.

Kőszeg város középkori múltja pedig a hegyen érhető tetten. A projekt keretében hiánypótló módon középkori emlékek sorozata kerül bemutatásra. A „sötét” jelzővel illetett kor értékei kerülnek a középpontba, s az egykor egy vallási és világi igazgatás alatt álló terület hat településen megvalósuló középkori szelet által egy színes kultúrtörténeti élménykínálat jön létre egy 50 kilométeres körön belül.

**A Savaria Múzeum fő tevékenységei a projekten belül:**

A Smidt Múzeum pincéjében a szombathelyi külső vár történetének bemutatása egy új, állandó kiállítás megvalósításával. A 18. századi boltíves pince egykori hangulatának látogatók számára történő bemutatása.Szombathely vára a város középkori képének meghatározója, mely lényegében a római kortól a 18. század végéig kíséri annak történetét. Szombathely vára valamikor a 12-13. század fordulóján jutott királyi adományból a győri püspök birtokába. A kis alapterületű ovális alakú várat a 15. században hadászati meggondolásból újra kellett építeni. Ekkor épült meg az új, négyszögletes, nagy területű, kerek saroktornyokkal ellátott külső vár, ahová Vas vármegye területéről a természetben fizetett tizedet gyűjtötték be (bort és gabonát). A mai Smidt Múzeum épületét 1772-ben az erődítményként már nem használt külső vár délkeleti sarkában építették fel. A várárokban kialakított pince boltozata alatt ma is látható a lebontott délkeleti saroktorony alapja és a hozzá csatlakozó déli várfal hosszú szakasza, amely az épület északi homlokzati falában ma is emelet magasan áll.

A CoMe History (ATHU-0100043) projektben a Múzeum az Önkormányzat Közgyűlésének hozzájárulását kéri, az Önkormányzat tulajdonában lévő, de a Múzeum vagyonkezelésében álló (szombathelyi 6004 hrsz-ú) Smidt Múzeumban tervezett „Az egykori külső vár helyén (Szombathely - Smidt Múzeum pincéjében) állandó interaktív kiállítás kialakításához” infrastruktúra és építési beruházás, valamint eszközbeszerzés megnevezésű beruházás megvalósításához. A projekt és azon belül a beruházás elszámolása a projekt keretében benyújtásra kerülő időszakos partnerjelentések során utófinanszírozással történik. A támogatás felhasználása kizárólag a projektben megadott tevékenységekre használható fel. Az Önkormányzat, mint tulajdonos megerősíti, hogy a beruházás a projekt fenntartási időszakának végéig a Múzeum vagyonkezelésében – használatában – marad az Európai Parlament és a Tanács (EU) 2021/1060 rendelet 65. cikke („A műveletek tartóssága”) figyelembevételével, annak megfelelően.

1. **Római kori szentélyek archeológiája c. nemzetközi konferencia megrendezése és a kapcsolódó online tanulmánykötet megjelentetés az Iseum Savariense-ben**

Nemzeti Kulturális Alap Örökségvédelem Kollégiuma

Beadási határidő: 2023. szeptember 4.

Pályázat összköltsége: 1.800.000,- Ft

Megpályázott összeg: 1.530.000,- Ft

**Önrész: 270.000,- Ft (az összköltség 15%-a)**

(a pályázat benyújtásával egyidejűleg igazolni szükséges)

Tekintettel arra, hogy az NKA-pályázat benyújtási határideje megelőzte a Közgyűlés határidejét, a Múzeum a Közgyűlés utólagos hozzájárulását kéri a pályázat benyújtásához.

Javaslom, hogy a Tisztelt Közgyűlés a fent ismertetett pályázatok benyújtását támogassa azzal, hogy azok megvalósítására elsődlegesen önkormányzati többletforrás biztosítása nélkül kerüljön sor.

**V. A SZOMHULL Szombathelyi Hulladékgazdálkodási Közszolgáltató Nonprofit Kft.-nek a SZOVA Szombathelyi Vagyonhasznosító és Városgazdálkodási Nonprofit Zrt.-be történő beolvadásával kapcsolatos döntés (16. sz. melléklet)**

A Közgyűlés a 224/2023. (VI.15.) Kgy. sz. határozatában úgy döntött, a SZOMHULL Szombathelyi Hulladékgazdálkodási Közszolgáltató Nonprofit Kft. és a SZOVA Szombathelyi Vagyonhasznosító és Városgazdálkodási Nonprofit Zrt. a Ptk. 3:44. § (1) bekezdése alapján 2024. január 1. napjával egyesüljön olyan módon, hogy a SZOMHULL Nonprofit Kft. a SZOVA Nonprofit Zrt. be beolvad. A Közgyűlés felkérte az egyesülésben részt vevő gazdasági társaságok vezető tisztségviselőit, hogy a Ptk. 3:44. § (2) bekezdésében meghatározott közös egyesülési tervet – amely tartalmazza az egyesülési szerződést, az átvevő gazdasági társaság alapító okirat tervezetét, valamennyi részt vevő (beolvadó és átvevő) jogi személy vagyonmérleg-tervezetét és vagyonleltár-tervezetét 2023. december 31-i fordulónappal, az egyesülés utáni jogi személy nyitó vagyonmérleg-tervezetét és vagyonleltár-tervezetét – készítsék el.

Tájékoztatom a Tisztelt Közgyűlést, hogy a gazdasági társaságok egyesülésének következő lépése a Ptk. 3:44. § (1) bekezdése alapján készített közös egyesülési tervről való döntés. Az előterjesztés mellékletét képező egyesülési terv tartalmazza az egyesülési szerződést, az átvevő gazdasági társaság alapító okirat tervezetét, valamennyi részt vevő (beolvadó és átvevő) jogi személy vagyonmérleg-tervezetét és vagyonleltár-tervezetét, az egyesülés utáni jogi személy nyitó vagyonmérleg-tervezetét és vagyonleltár-tervezetét.

A Közgyűlésnek döntenie kell továbbá arról, hogy a beolvadás időpontja, illetve a végleges vagyonmérleg készítésének fordulónapja **2023. december 31. napja**.

A Ptk. 3:44. § (1) bekezdése alapján a beolvadásnál a beolvadó jogi személy megszűnik, általános jogutódja az átvevő gazdasági társaság lesz. Tehát az egyesülés eredményeként 2023. december 31. napjával a SZOMHULL Nonprofit Kft. megszűnik, általános jogutódja a SZOVA Nonprofit Zrt.

A beolvadó gazdasági társaság ügyvezetőjének ügyvezetői jogviszonya, továbbá a felügyelőbizottsági tagok és a könyvvizsgáló megbízási jogviszonya 2023. december 31. napjával megszűnik, a beolvadó társaságnál ezen felül 1 részmunkaidős munkavállaló van, az ő munkaviszonyának megszüntetéséről legkésőbb 2023. december 31. napjáig szükséges gondoskodni.

Az átvevő cég vezető tisztségviselőinek köre az egyesülést követően változatlan összetétellel működik tovább. A személyi kérdések a beolvadás tekintetében nem igényelnek tulajdonosi döntést.

Az egyesülési szerződés rögzíti, hogy az átvevő gazdasági társaság a munka törvénykönyvéről szóló 2012. évi I. törvény 46. § (4) bekezdésében előírt, a munkavállalók felé fennálló, továbbá az üzemi tanács felé fennálló tájékoztatási kötelezettségének eleget fog tenni.

Az átvevő gazdasági társaság egységes szerkezetbe foglalt, egyesülés utáni alapszabálya a változásokat vastagon szedett, dőlt betűvel jelzi.

A 202/2023. (V.25.) Kgy. számú határozat alapján a SZOVA Nonprofit Zrt. ajánlatot tett a SZOMHULL Nonprofit Kft-ben részesedéssel rendelkező hét települési önkormányzatnak üzletrészük névértéken történő megvásárlására. Az önkormányzatok az ajánlatot elfogadták, az üzletrészekre vonatkozó adásvételi szerződések aláírásra kerültek. A megvásárolt üzletrészek ellenértéke az önkormányzatoknak átutalásra került. **A tranzakciók lezárását követően a SZOMHULL Nonprofit Kft. tulajdonosi szerkezete az alábbi:**

|  |  |  |
| --- | --- | --- |
| Tulajdonos | Tulajdoni hányad | Üzletrész névértéke |
| Szombathely Megyei Jogú Város Önkormányzata | 90% | 2.700.000 Ft |
| SZOVA Nonprofit Zrt | 10% | 300.000 Ft |
| Összesen | 100% | 3.000.000 Ft |

Az egyesülési szerződés és a vagyonmérleg tervezetek **aszerint készültek el, hogy a SZOMHULL Nonprofit Kft. két tulajdonosának – Szombathely Megyei Jogú Város Önkormányzata és SZOVA Nonprofit Zrt. – üzletrészeik névértéke a beolvadás időpontját megelőzően kifizetésre kerül.** Ezzel a megoldással a SZOMHULL Nonprofit Kft. törzstőkéje nullára csökken, ennek köszönhetően a beolvadás a továbbműködő gazdasági társaság jegyzett tőkéjét nem módosítja – **így elkerülhető a SZOVA Nonprofit Zrt. tőkéjének emelése, a részvénykibocsátás és az ezzel járó bonyolult procedúra.**

A SZOMHULL Nonprofit Kft. jegyzett tőkéjének kifizetése egyúttal azt is jelenti, hogy **a SZOVA Nonprofit Zrt. tulajdonosi struktúrája az átalakulás hatására nem változik, a társaság 100%-os tulajdonosa továbbra is Szombathely Megyei Jogú Város Önkormányzata marad.**

A SZOMHULL Nonprofit Kft. vagyonmérleg tervezete **azzal a feltételezéssel készült, hogy az NHKV Zrt. a 2023. első félévi közszolgáltatási tevékenység ellátásáért az elszámolást követően az előzetesen megállapított 732.555 eFt-ot fizeti ki a társaságnak.** Ebből az összegből a vagyonmérleg-tervezet fordulónapjáig, 2023. június 30-ig 518.893 eFt került ténylegesen kiszámlázásra és kifizetésre, a fennmaradó 213.662 eFt a társaság egyéb követeléseként szerepel a vagyonmérleg tervezetben. A jelenlegi információik alapján az NHKV Zrt-vel az elszámolásnak 2023. november 30-ig kell megtörténnie. **A ténylegesen kifizetésre kerülő összeg akár pozitív, akár negatív irányban eltérhet az előzetesen megállapított értéktől** – kockázatot a negatív eltérés jelent, mivel ebben az esetben a SZOMHULL Nonprofit Kft. vesztesége nagyobb lesz a vagyonmérleg tervezetben szereplő veszteségnél.

**A beolvadás időpontjáig, vagyis 2023. december 31-ig a SZOMHULL Nonprofit Kft. tovább működik, ami azt jelenti, hogy költségei merülnek fel**: az ügyvezető és egy munkavállaló bére, egyéb juttatásai és járulékai, iroda bérleti díj, könyvvizsgálói díj, a SZOVA Nonprofit Zrt. által nyújtott számviteli és egyéb adminisztratív szolgáltatások költségei. A beolvadás időpontjáig várhatóan felmerülő költségekre 13.126 eFt céltartalék került elkülönítésre. Mivel a SZOMHULL Nonprofit Kft. tényleges tevékenysége 2023. június 30-án megszűnt, **a második félévben bevétellel nem lehet számolni.**

A fentieket figyelembe véve **a SZOMHULL Nonprofit Kft. vagyonmérleg tervezetében 2023. évre 87.178 eFt veszteséggel számolt**. A vagyonmérleg tervezetben azonban az éves, mérleg szerinti eredmény nem szerepelhet, azt az eredménytartalék részeként kell kimutatni.

A SZOVA Nonprofit Zrt. mérleg szerinti eredményét nagymértékben befolyásolja, meghatározza a devizakötvény átértékeléséből keletkező árfolyamkülönbözet. Ennek összegét azonban csak a 2023. december 31-i HUF/CHF árfolyam ismeretében lehet majd meghatározni. A vagyonmérleg-tervezet fordulónapján, 2023. június 30-án az árfolyam 379,94 HUF/CHF volt. Ez az előző év végi 406,93 HUF/CHF-hez képest jelentős javulás, ezért ~334 millió forint árfolyamnyereséget lehetett volna elszámolni, amennyiben megtörténik a devizakötvény állományának átértékelése. Az óvatosság elvéből kiindulva azonban az átértékelésre nem került sor és a nyereség a vagyonmérleg tervezetben nem lett figyelembe véve. **A beolvadás és az egyesülési terv egyik fő kockázati eleme a devizakötvény átértékeléséből eredő árfolyamkülönbözet jellege (nyereség vagy veszteség) és összege.**

A SZOVA Nonprofit Zrt. 2023. évi üzleti tervében – az átértékelésből eredő árfolyamkülönbözetet figyelmen kívül hagyva – veszteséggel számolt. Az első félév vagyonmérleg szerinti eredménye ugyan 59.548 eFt nyereség, de néhány jelentős összegű költség – 13. havi bér kb. 150 millió forint, Tófürdő villamosenergia költség kb. 90 millió forint – a második félévben merül fel, ezért az év végi eredmény várhatóan veszteség lesz. Erre a második félévben várható vagyonvesztésre – a számviteli törvény 140. § (5) bekezdése szerint az átalakulással létrejövő társaság vagyonmérleg tervezetében lekötött tartalékot kell képezni. Ugyanakkor a vagyonmérleg tervezetek összeállításánál **azzal a hallgatólagos feltételezéssel él a társaság, hogy a devizakötvény átértékeléséből eredő nyereség kompenzálja az átértékelés nélkül várható veszteséget – így összességében vagyonvesztéssel nem számol és erre tartalékot nem képez.**

**Amennyiben** az átértékelésből eredő árfolyamkülönbözet nem nyújt fedezetet a veszteségre - vagyis a SZOVA Nonprofit Zrt. mérleg szerinti eredménye veszteség lesz és emiatt **a végleges vagyonmérlegben az eredménytartalék soron negatív összeg szerepel, akkor a számviteli törvény 141.§ (5) bekezdése szerint „…A jegyzett tőkét le kell szállítani az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény 11. § (2) bekezdésének megfelelően, ha az átalakulással létrejövő gazdasági társaság végleges vagyonmérlege szerinti saját tőkéjének – a 140. § (3) bekezdése szerinti lekötött tartalékkal csökkentett, illetve a (7) bekezdés szerinti jegyzett, de még be nem fizetett tőkeként kimutatott összeggel növelt – összege nem éri el a vagyonmérleg-tervezete szerinti (a cégbíróságon bejegyzett) jegyzett tőke összegét…”**

**Az egyesülési szerződés és a vagyonmérleg tervezetek elkészítése során az egyik fő problémát az jelenti, hogy** a számviteli törvény 140.§ (1) bekezdése, valamint az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény szerint *„..Az átalakulással létrejövő gazdasági társaság vagyonmérleg-tervezetének a jogutód gazdasági társaság vagyonát tartalmazó oszlopában a saját tőke tételében jegyzett tőke, tőketartalék, eredménytartalék, illetve lekötött tartalék tételek szerepelhetnek, és csak pozitív összegekkel…”* – vagyis **a saját tőke minden eleme csak pozitív érték lehet.** Ezt az előírást azonban a társaságok tőkeszerkezetének változtatása nélkül nem lehet teljesíteni, **mivel mind a SZOVA Nonprofit Zrt, mind a SZOMHULL Nonprofit Kft. eredménytartaléka negatív, így a két tétel összegeként a jogutód gazdasági társaság vagyonmérleg szerinti eredménytartaléka is negatív lenne.**

A probléma áthidalása érdekében a könyvvizsgálóval egyeztetve **két módosítási javaslat lehetséges a tőkeszerkezetben:**

* + A SZOMHULL Nonprofit Kft. saját tőkéjében szereplő **279.282 eFt lekötött tartalékot** – a Szombathely Megyei Jogú Város Önkormányzata által korábban teljesített pótbefizetéseket – a vagyonmérleg tervezetben átsorolják és az **eredménytartalék részeként veszik figyelembe**. Ez az átsorolás a SZOMHULL Nonprofit Kft. vagyonmérleg tervezetében történik.
  + **Javaslom, hogy Szombathely Megyei Jogú Város Önkormányzata a SZOMHULL Nonprofit Kft-nek korábban nyújtott 500 millió forint összegű tagi kölcsönt minősítse át a társaság veszteségeinek rendezését szolgáló pótbefizetéssé.** Ez a döntés lehetővé tenné, hogy az átalakulási vagyonmérleg-tervezetben ezt az összeget eredménytartalékként lehessen figyelembe venni. Az átsorolás az összevont vagyonmérleg-tervezet „rendezés” oszlopában történik.
  + **A két átsorolást figyelembe véve** a továbbműködő gazdasági társaság vagyonmérleg tervezetébe az eredménytartalék összege is pozitív lesz – vagyis **meg tud felelni a jogszabályi követelménynek.**

A mellékelt vagyonmérleg-tervezetek szerint az egyesülésben résztvevő társaságok saját tőkéje az alábbiak szerint alakul:

A beolvadó társaság saját tőkéje - 88.516 eFt, amelyből a jegyzett tőke értéke 3.000 eFt, jegyzett tőkén felüli vagyona - 91.516 eFt.

Az átvevő társaság saját tőkéje 5.072.393 eFt, amelyből a jegyzett tőke értéke 5.102.808 eFt, a jegyzett tőkén felüli vagyona - 30.415 eFt.

A mellékelt vagyonmérleg-tervezet szerint az átvevő társaság egyesülés utáni saját tőkéje 5.480.877 eFt, amelyből 5.102.808 eFt a tervezett jegyzett tőke.

A vagyonmérleg-tervezet elfogadását, illetve a létesítő okirat aláírását követő nyolc napon belül a társaság köteles erről a Cégközlönyben közlemény közzétételét kezdeményezni, amelyet két egymást követő lapszámban kell közzétenni. Ezt követi a cégbírósági eljárás, illetve a változások átvezetése.

**VI. Javaslat a SZOVA Nonprofit Zrt. ingatlanai értékesítésével kapcsolatos döntések meghozatalára *(17. számú melléklet)***

A SZOVA Nonprofit Zrt. tulajdonát képezik az alábbi ingatlanok:

* Szombathely, 6704 hrsz. kivett irodaház: 1429 m2, 9700 Szombathely, Széll Kálmán utca 24.
* Szombathely, 6700 hrsz. kivett épület: 1183 m2, 9700 Szombathely, Kisfaludy Sándor utca 37.

A két ingatlan fejlesztésére, lakásépítéssel történő hasznosítására engedélyes és kiviteli tervekkel és hatályos építési engedéllyel rendelkezik a társaság, azonban a fejlesztéshez szükséges pénzügyi forrás belátható időben nem fog rendelkezésre állni. Ezért likviditási szempontból fontos lenne az ingatlanokban lekötött tőke mobilizálása, az ingatlanok értékesítése. Szombathely Megyei Jogú Város Közgyűlése 461/2022 (XII.8.) Kgy. sz. határozatában felhatalmazta a társaságot az alaptevékenységek ellátásához nem szükséges – köztük az előterjesztés tárgyát képező – ingatlanok értékesítésére.

A Széll Kálmán és a Kisfaludy utcai ingatlanok értékesítésének előkészítése érdekében a Létesítményüzemeltetési Osztály az Ingatlan és ingó vagyontárgyak értékesítéséről és hasznosításáról szóló belső szabályzatban foglaltaknak megfelelően előkészítette az ingatlanok értékesítésére vonatkozó pályázati dokumentációt. (17. számú melléklet)

A két telket elsődlegesen projektként, vagyis a lakásépítéssel történő hasznosításhoz szükséges tervekkel és engedélyekkel együtt szeretnék értékesíteni.

Az ingatlanok értékbecslés szerinti értéke a tervek és engedélyek bekerülési költségével növelve a következő:

|  |  |  |  |
| --- | --- | --- | --- |
| Cím | Értékbecslés szerinti becsült nettó forgalmi érték | Tervek, építési engedély költsége | Becsült nettó forgalmi érték  hasznosítási tervekkel, építési engedéllyel együtt |
| hrsz. 6704 – 9700 Szombathely,  Széll Kálmán utca 24. | 88.500.000 Ft | 17.500.000 Ft | 106.000.000 Ft |
| hrsz. 6700 – 9700 Szombathely,  Kisfaludy Sándor utca 37. | 62.000.000 Ft | 7.000.000 Ft | 69.000.000 Ft |
| **Összesen:** | **150.500.000 Ft** | **24.500.000 Ft** | **175.000.000 Ft** |

A jelenlegi ingatlanpiaci helyzetben nem zárható ki, hogy a projektként történő értékesítési pályázat nem vezet eredményre, vagyis nem érkezik vételi ajánlat. Amennyiben erre sor kerülne, javasolt az ingatlanokat önálló tender keretében meghirdetni. Ebben az esetben a társaságnak a tervezési és engedélyezési kiadásokat veszteségként kell elszámolnia. Ezen eljárást indokolja, hogy a cég financiális problémáira legalább részben megoldás születhessen.

Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 20. § (2) bekezdése szerint az önkormányzati gazdasági társaság tulajdonában lévő ingatlannak és portfólió vagyonnak a társaság üzleti tervében nem szereplő elidegenítéséről a Közgyűlés dönt, a gazdasági ügyeket ellátó bizottság előzetes állásfoglalása alapján.

Az ingatlanok egyfordulós, liciteljárás keretében történő értékesítésére teszek javaslatot, azzal, hogy kikiáltási árként a fenti táblázatban szereplő, tervezési költségekkel növelt értékbecslés szerinti összegek szerepelnének a pályázati felhívásban.

Az Igazgatóság és a Felügyelőbizottság határozata az ülésen kerül ismertetésre.

**VII. Javaslat a Savaria Városfejlesztési Nonprofit Kft. könyvvizsgálója díjazásával kapcsolatos döntés meghozatalára**

A Savaria Városfejlesztési Nonprofit Kft. könyvvizsgálatát a 181/2020 (V.25.) Kgy. számú határozat alapján az AUDIKONT Könyvvizsgáló és Gazdasági Tanácsadó Kft., név szerint Szabó Anna könyvvizsgáló látja el, havi 50.000,- Ft+ÁFA díjazás ellenében. A könyvvizsgáló 2023. szeptember 11.-én kelt levelében a nagymértékű infláció miatt díjazása megemelését kérte. Javaslom, hogy 2023. október 1. napjától a könyvvizsgáló díjazása havi 62.500 Ft,- + ÁFA összegben kerüljön meghatározásra. A társaság felügyelőbizottságának határozata az előterjesztés *18. számú melléklete.*

**VIII. Javaslat a Weöres Sándor Színház épületében működő büfé bérbeadásával kapcsolatos döntés meghozatalára *(19. számú melléklet)***

A Weöres Sándor Színház Nonprofit Kft. az Akacs Mihály u. 7. szám alatti ingatlan részeinek albérletbe adását az ingatlanra vonatkozó, a Színház és az Önkormányzat között létrejött szerződésben foglaltak szerint végzi.

A Színház az épületében kialakított étterem üzemeltetésére 2010-ben nyilvános pályázatot írt ki, melyre csak egy ajánlat érkezett. Az ajánlattevővel (Thea-Club Kft.) a szerződés megkötését és későbbi módosítását az önkormányzat illetékes bizottsága jóváhagyta. Az együttműködésben probléma eddig nem volt.

Az üzemeltető a 2022/23-as évad során azonban jelezte, hogy a megváltozott gazdálkodási környezetben (főbb tényezők: energiaárak, munkaerő költsége) nem tudja tovább vállalni az étterem működtetését. A nézői igény kielégítése céljából már az évad során az üzemeltetési feltételeket – változatlan bérleti díj mellett – az üzemeltető igényeihez igazították, így a melegkonyhai ételek kiszolgálása megszűnt, a nyitvatartás pedig az előadások idejére korlátozódott (ezzel a dolgozói büfé jelleg meg is szűnt).

Ezekkel a változtatásokkal is csak azt lehetett elérni, hogy a nézők kiszolgálása nem szenvedett csorbát, viszont az üzemeltető részéről a szerződés 2023. augusztussal felmondásra került.

Tavasztól folyamatos egyeztetések zajlottak potenciális üzemeltetőkkel és kiderült, hogy a jelen környezetben ezt a speciális vendéglátóipari egységet a korábbi formájában (melegkonyhai étterem) nem lehet már nyereséggel működtetni, ezért a következő változtatások váltak szükségessé:

* az üzemeltetésre kiadandó terület a Krúdy Klubban található pultra és annak kiszolgálásához elegendő konyhai helyiségekre korlátozódna,
* ehhez a pultot zárhatóvá kell tenni, a hozzá kapcsolódó kiszolgáló helyiségek pedig kisebb gipszkarton falakkal (a mostani falak megőrzése mellett) kerülnének leválasztásra, a villamos energia almérő és a villany eszközök pedig ezekhez a változtatásokhoz lennének átszerelve.

Így lenne egy kisebb területen olcsóbban üzemeltethető büfé, amely kiszolgálhatja a nézői igényeket és nyitvatartástól függően a dolgozói igények egy részét is (melegkonyha tehát nem lenne).

A SZOVA Zrt. által készített ingatlanforgalmi szakvélemény is már ezeknek a jövőbeni változtatásoknak a figyelembevételével készült.

Az előterjesztéshez mellékelt pályázati kiírás a színház elektronikus felületein kerülne közzétételre. Az érvényes ajánlatadók közül a bérleti díj (70%) és a referenciák (30%) alapján kerülne kiválasztásra a győztes.

A pályáztatás és az esetleges átalakítás időigénye miatt az ősz folyamán lehet olyan időszak, amikor még nem lesz üzemeltetője a büfének, így a Színház kéri annak jóváhagyását is, hogy a nézői igény kiszolgálását az átmeneti időszak alatt egy vállalkozó kitelepüléssel megoldhassa, legfeljebb 2023. december 31. napjáig.

Sikeres pályáztatás esetén a jelenlegi konyha egy része és az ahhoz tartozó kiszolgáló helyiségek, valamint a Krúdy Klub visszakerülnének a Színház használatába. A Krúdy Klubot így a továbbiakban már a színház adhatja bérbe külsős rendezvényekre, amely – nem jelentős összegű, de – többletbevételt generálna.

A konyha területének felszabaduló részén 3-4 vendégszoba kialakítását tervezi a színház a közreműködő vendégművészek (rendezők, színészek, tervezők stb.) számára. Erre a célra jelenleg 4 lakrészt bérelnek a Haramia panzióban 760 eFt/hó áron. Ezt a kiadást ezzel a beruházással ki lehetne váltani. Az átalakítás költségei pontosan még nem ismertek, de nagyságrendileg a tervezett beruházás kb. 3 éven belül megtérülne és onnantól már jelentős megtakarítást generálna, így az átalakítást a Színház saját forrásból finanszírozná.

A szerződés várhatóan 2023. november 1-től kezdődően **határozatlan időtartamra szólna** azzal, hogya szerződés rendes felmondással történő megszüntetésére a mindenkori évad végével (július 31.) kerülhet sor, amelynek gyakorlásáról a bérbeadó 5 évre lemond.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 5. bekezdés c) pontja alapján számított értékhatárra tekintettel kérem a Tisztelt Közgyűlést, hogy a mellékelt pályázati felhívást jóváhagyni szíveskedjen, valamint járuljon hozzá az Önkormányzat tulajdonában lévő színházépület konyhai helyiségeinek átalakításához, egyrészt a büfét kiszolgáló helyiségekké, másrészt vendégszobákká. Javaslom, hogy a vendégszobák kialakítására vonatkozó végső döntést a tervek és tervezett költségvetés ismeretében a Színház terjessze a Gazdasági és Jogi Bizottság elé.

A felügyelőbizottság határozatában a javaslatot támogatta.

**IX. Javaslat a többségi tulajdonú gazdasági társaságok vagyonértékesítési szabályzatai megalkotására**

Tájékoztatom a Tisztelt Közgyűlést, hogy a szombathelyi 3685/6 hrsz.-ú ingatlan VASVIVÍZ ZRt. általi értékesítése körül kialakult helyzetre tekintettel megvizsgáltattam, hogy az önkormányzati többségi tulajdonú gazdasági társaságok közül kik rendelkeznek vagyonértékesítésre vonatkozó saját belső szabályzattal. Jelenleg ilyen jellegű szabályzata csak a SZOVA Nonprofit Zrt.-nek és a Szombathelyi Távhőszolgáltató Kft.-nek van.

Annak érdekében, hogy a társaságok vagyonának értékesítése ellenőrzött, szabályozott keretek között történjen, szükséges, hogy rendelkezzenek belső szabályzattal erre vonatkozóan. Javaslom, hogy a Tisztelt Közgyűlés kérje fel az kizárólagos illetve többségi tulajdonú gazdasági társaságok vezetőit, hogy alkossanak vagyonértékesítésre vonatkozó szabályzatot, és azt jóváhagyásra terjesszék a Gazdasági és Jogi Bizottság novemberi ülése elé.

**X. Javaslat az E-KATA rendszerrel kapcsolatos döntés meghozatalára**

Az önkormányzatok tulajdonában lévő ingatlanvagyon nyilvántartási és adatszolgáltatási rendjéről szóló 147/1992. (XI. 6.) Korm. rendelet 1. § (1) bekezdése, valamint Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 3. §-a kimondja, hogy az Önkormányzat tulajdonában lévő ingatlanvagyont és annak változásait ingatlanvagyon-kataszterben kell nyilvántartani és folyamatosan vezetni. Tájékoztatom a Tisztelt Közgyűlést, hogy Szombathely Megyei Jogú Város Önkormányzata tulajdonában lévő ingatlanokat az E-KATA szoftver kezeli.

Szombathely Megyei Jogú Város Önkormányzata célja, hogy az önkormányzati tulajdonú, vagyonkezelésbe adott ingatlanok egységes rendszerben legyenek nyilvántartva, ezért javaslom, a Közgyűlés rendelje el, hogy azon intézmények és gazdasági társaságok, amelyek önkormányzati vagyont kezelnek, a jövőben az E-KATA szoftvert használják.

Az E-KATA szoftver nemcsak a katasztert, hanem a tárgyi eszközöket is kezeli, ezért az ingatlanokon túl az önkormányzati tulajdonú ingatlanokban kezelt ingóságokat - amelyek vagyonkezelésben vannak - is az E-KATA szoftverrel lenne célszerű nyilvántartani. Javasolom a Közgyűlésnek, hogy az egységes nyilvántartó rendszer működtetésére a 2024. évi költségvetésben biztosítson forrást.

Az intézmények és többségi tulajdonú gazdasági társaságok saját tulajdonú ingatlanjaikat és ingóságaikat is nyilván tudják tartani a rendszerben függetlenül az önkormányzati tulajdonú ingatlanoktól, ingóságoktól. Célszerű lenne megvizsgálni annak a lehetőségét, hogy ezt milyen feltételekkel tudják az intézmények és gazdasági társaságok a jövőben megvalósítani, így egy egységes elveken alapuló nyilvántartó rendszer alakulna ki a teljes önkormányzati, intézményi és társasági vagyonról.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2023. szeptember 21.**

**/: Dr. Nemény András :/**

**I.**

**Határozati javaslat**

**……/2023. (IX.28.) Kgy. sz. határozat**

Szombathely Megyei Jogú Város Közgyűlése a **SZOVA Szombathelyi Vagyonhasznosító és Városgazdálkodási Nonprofit Zrt**. 2022. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság vezérigazgatója

Nagyné dr. Gats Andrea, a Jogi és Képviselői Osztály vezetője)

Határidő: azonnal

**II.**

**Határozati javaslat**

**……/2023. (IX.28.) Kgy. sz. határozat**

Szombathely Megyei Jogú Város Közgyűlése a **Weöres Sándor Színház Nonprofit Kft**. 2023. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Szabó Tibor András, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**III.**

**Határozati javaslat**

**……/2023. (IX.28.) Kgy. sz. határozat**

Szombathely Megyei Jogú Város Közgyűlése az **AGORA Savaria Kulturális és Médiaközpont Nonprofit Kft.** 2023. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Horváth Zoltán, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**IV.**

**Határozati javaslat**

**……/2023. (IX.28.) Kgy. sz. határozat**

Szombathely Megyei Jogú Város Közgyűlése a **Fogyatékkal Élőket és Hajléktalanokat Ellátó Közhasznú Nonprofit Kft**. 2023. I. félévi beszámolóját elfogadja.

**Felelős:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Németh Klára, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**V.**

**Határozati javaslat**

**……/2023. (IX.28.) Kgy. sz. határozat**

Szombathely Megyei Jogú Város Közgyűlése a **Vas Megyei Temetkezési Kft**. 2023. I. félévi beszámolóját elfogadja.

**Felelős:**  Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Jancsóné Sárdi Katalin, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**VI.**

**Határozati javaslat**

**……/2023. (IX.28.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 20. § (2) bekezdése alapján hozzájárul ahhoz, hogy a Vas Megyei Temetkezési Kft. a tulajdonában álló kőszegi 2449/A/8 hrsz.-ú garázst a 14. § (3) bekezdés a) pontja alkalmazásával értékesítse, azzal, hogy a vételár az értékbecslés alapján megállapított bruttó 1.500.000 Ft-nál nem lehet alacsonyabb.

A Közgyűlés felhatalmazza a társaság ügyvezetőjét az értékesítési eljárás lefolytatására és az adásvételi szerződés aláírására.

**Felelős:**  Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Jancsóné Sárdi Katalin, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**VII.**

**Határozati javaslat**

**……/2023. (IX.28.) Kgy. sz. határozat**

Szombathely Megyei Jogú Város Közgyűlése a **Szombathelyi Parkfenntartási Kft**. 2023. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Izer Gábor Nándor, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**VIII.**

**Határozati javaslat**

**……/2023. (IX.28.) Kgy. sz. határozat**

Szombathely Megyei Jogú Város Közgyűlése a **Savaria Városfejlesztési Nonprofit Kft**. 2023. I. félévi beszámolóját elfogadja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Dr. Kovácsné Takács Klaudia, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**IX.**

**Határozati javaslat**

**……/2023. (IX.28.) Kgy. sz. határozat**

1. Szombathely Megyei Jogú Város Közgyűlése a **Savaria Turizmus Nonprofit Kft**. 2023. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a polgármestert, hogy a társaság taggyűlésén a fenti döntést képviselje.

**Felelős:**  Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Grünwald Stefánia, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** a társaság taggyűlése

**X.**

**Határozati javaslat**

**……/2023. (IX.28.) Kgy. sz. határozat**

1. Szombathely Megyei Jogú Város Közgyűlése a **Szombathelyi Távhőszolgáltató Kft**. 2023. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a SZOVA Nonprofit Zrt. vezérigazgatóját, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Molnár Miklós, a társaság ügyvezetője

Kovács Cecília, a SZOVA Nonprofit Zrt. vezérigazgatója

Nagyné dr. Gats Andrea, a Jogi és Képviselői Osztály vezetője)

Határidő: a társaság taggyűlése

**XI.**

**Határozati javaslat**

**……/2023. (IX.28.) Kgy. sz. határozat**

1. Szombathely Megyei Jogú Város Közgyűlése a **SZOVA Szállodaüzemeltető Kft**. 2023. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a SZOVA Nonprofit Zrt. Igazgatóságának elnökét, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: a társaság taggyűlése

**XII.**

**Határozati javaslat**

**……/2023. (IX.28.) Kgy. sz. határozat**

1. Szombathely Megyei Jogú Város Közgyűlése a **SZOVA-Projekt Projektfejlesztési** **Kft.** 2023. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a SZOVA Nonprofit Zrt. Igazgatóságának elnökét, hogy a társaság taggyűlésén a fenti döntést képviselje.

**Felelős:**  Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: a társaság taggyűlése

**XIII.**

**Határozati javaslat**

**……/2023. (IX.28.) Kgy. sz. határozat**

1. Szombathely Megyei Jogú Város Közgyűlése a **SZOMHULL Szombathelyi Hulladékgazdálkodási Közszolgáltató Nonprofit Kft.**2023. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a polgármestert és a SZOVA Nonprofit Zrt. vezérigazgatóját, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Taoufik Roland, a társaság ügyvezetője

Kovács Cecília, a SZOVA Nonprofit Zrt. vezérigazgatója

Nagyné dr. Gats Andrea, a Jogi és Képviselői Osztály vezetője)

Határidő: a társaság taggyűlése

**XIV.**

**Határozati javaslat**

……/2023. (IX.28.) Kgy. sz. határozat

1. Szombathely Megyei Jogú Város Közgyűlése a **VASIVÍZ ZRt.** 2023. I. félévi beszámolóját elfogadásra javasolja a társaság Közgyűlésének.

2. A Közgyűlés felhatalmazza a polgármestert, hogy a társaság közgyűlésén a fenti döntést képviselje.

**Felelős:**  Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Krenner Róbert, a társaság vezérigazgatója

Nagyné dr. Gats Andrea, a Jogi és Képviselői Osztály vezetője)

Határidő: a társaság közgyűlése

**XV.**

**Határozati javaslat**

……/2023. (IX.28.) Kgy. sz. határozat

Szombathely Megyei Jogú Város Közgyűlése a Fogyatékkal Élőket és Hajléktalanokat Ellátó Közhasznú Nonprofit Kft. alapító okiratának módosítását az előterjesztés 15. sz. melléklete szerinti tartalommal jóváhagyja.

**Felelős:**  Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Németh Klára, a társaság ügyvezetője)

**Határidő:** azonnal

**XVI.**

**Határozati javaslat**

……/2023. (IX.28.) Kgy. sz. határozat

1. Szombathely Megyei Jogú Város Közgyűlése jóváhagyja, hogy az AGORA Savaria Kulturális és Médiaközpont Nonprofit Kft. a Médiatanács által kiírt TVALLANDÓ2023 kódszámú felhívásra pályázatot nyújtson be. A pályázati díjak, valamint a 33 % önerő megfizetésére a társaság szokásos működési költségei nyújtanak fedezetet, további önkormányzati forrást nem igényel.

2. Szombathely Megyei Jogú Város Közgyűlése jóváhagyja, hogy az AGORA Savaria Kulturális és Médiaközpont Nonprofit Kft. a Nemzeti Kulturális Alap által kiírt 102185/135 kódszámú felhívásra pályázatot nyújtson be. A pályázati díjak, valamint a 20 % önerő megfizetésére a társaság szokásos működési költségei nyújtanak fedezetet, további önkormányzati forrást nem igényel..

**Felelős:**  Dr. Nemény András polgármester

Horváth Soma alpolgármester

Dr. Károlyi Ákos jegyző

(végrehajtásért:

Nagyné dr. Gats Andrea, a Jogi és Képviselői Osztály vezetője

Horváth Zoltán, a Kft. ügyvezetője)

**Határidő:** azonnal

**XVII.**

**Határozati javaslat**

……/2023. (IX.28.) Kgy. sz. határozat

1. A Közgyűlés – elsődlegesen önkormányzati többletforrás biztosítása nélkül - támogatja a Savaria Múzeum részvételét „Az osztrák-magyar határtérség archeológiai értékeinek újszerű kultúrturisztikai bemutatása a muzeológiai és turisztikai partnerek együttműködésében/ArcheoROUTE” elnevezésű, ATHU-0100026 azonosítószámú, 5%, azaz 12.735,- EUR önrészt igénylő pályázatán.
2. A Közgyűlés hozzájárul az Önkormányzat tulajdonában lévő, de a Múzeum vagyonkezelésében álló Iseum Savariense Régészeti Műhely és Tárház antik szentélyének terében tervezett „Határon és korszakokon átnyúló virtuális régészeti park létrehozása” megnevezésű beruházás (a beruházás jellege: szolgáltatásbővítés és eszközbeszerzés) megvalósításához. A projekt és azon belül a beruházás elszámolása a projekt keretében benyújtásra kerülő időszakos partnerjelentések során utófinanszírozással történik. A támogatás felhasználása kizárólag a projektben megadott tevékenységekre használható fel. Az Önkormányzat, mint tulajdonos megerősíti, hogy a beruházás a projekt fenntartási időszakának végéig a Múzeum vagyonkezelésében – használatában – marad az Európai Parlament és a Tanács (EU) 2021/1060 rendelet 65. cikke („A műveletek tartóssága”) figyelembevételével, annak megfelelően
3. A Közgyűlés felhatalmazza a polgármestert a pályázat benyújtásához szükséges dokumentumok aláírására.

**Felelős:**  Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Csapláros Andrea, a Savaria Múzeum igazgatója)

**Határidő:** azonnal

**XVIII.**

**Határozati javaslat**

……/2023. (IX.28.) Kgy. sz. határozat

1. A Közgyűlés - elsődlegesen önkormányzati többletforrás biztosítása nélkül - támogatja a Savaria Turizmus Nonprofit Kft. részvételét „Az osztrák-magyar határtérség archeológiai értékeinek újszerű kultúrturisztikai bemutatása a muzeológiai és turisztikai partnerek együttműködésében/ArcheoROUTE) elnevezésű, ATHU-0100026 azonosítószámú, 5%, azaz 7.452,- EUR önrészt igénylő pályázatán.
2. A Közgyűlés hozzájárul az Önkormányzat tulajdonában lévő, de a Kft. üzemeltetésében álló Történelmi Témaparkban tervezett „Interaktív eszközpark továbbfejlesztése” megnevezésű beruházás (a beruházás jellege:

szolgáltatásbővítés és eszközbeszerzés) megvalósításához. A projekt és azon belül a beruházás elszámolása a projekt keretében benyújtásra kerülő időszakos partnerjelentések során utófinanszírozással történik. A támogatás felhasználása kizárólag a projektben megadott tevékenységekre használható fel. Az Önkormányzat, mint tulajdonos megerősíti, hogy a beruházás projekt fenntartási időszakának végéig a Kft. üzemeltetésében – használatában – marad az Európai Parlament és a Tanács (EU) 2021/1060 rendelet 65. cikke („A műveletek tartóssága”) figyelembevételével, annak megfelelően.

1. A Közgyűlés felhatalmazza a polgármestert a pályázat benyújtásához szükséges dokumentumok aláírására.

**Felelős:**  Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Grünwald Stefánia, a Savaria Turizmus Nonprofit Kft. ügyvezetője)

**Határidő:** azonnal

**XIX.**

**Határozati javaslat**

……/2023. (IX.28.) Kgy. sz. határozat

1. A Közgyűlés – elsődlegesen önkormányzati többletforrás biztosítása nélkül - támogatja a Savaria Múzeum részvételét a „Határon átnyúló együttműködés a szabadtéri, kulturális, örökségturisztikai létesítmények látogatói kínálatának bővítését célzó közös, innovatív idegenvezetői megoldás kifejlesztése érdekében/InnoGuide4CHT elnevezésű, ATHU-0100028 azonosítószámú, 5%, azaz 7.452,- EUR önrészt igénylő pályázatán.
2. A Közgyűlés hozzájárul az Önkormányzat tulajdonában lévő, de a Múzeum vagyonkezelésében álló Falumúzeumban (Vasi Skanzen) tervezett „Speciális látcső beszerzése a Vasi Skanzen virtuális valóság látképének megjelenítéséhez” megnevezésű beruházás (a beruházás jellege: szolgáltatásbővítés és eszközbeszerzés) megvalósításához. A projekt és azon belül a beruházás elszámolása a projekt keretében benyújtásra kerülő időszakos partnerjelentések során utófinanszírozással történik. A támogatás felhasználása kizárólag a projektben megadott tevékenységekre használható fel. Az Önkormányzat, mint tulajdonos megerősíti, hogy a beruházás a projekt fenntartási időszakának végéig a Múzeum vagyonkezelésében – használatában – marad az Európai Parlament és a Tanács (EU) 2021/1060 rendelet 65. cikke („A műveletek tartóssága”) figyelembevételével, annak megfelelően.
3. A Közgyűlés felhatalmazza a polgármestert a pályázat benyújtásához szükséges dokumentumok aláírására.

**Felelős:**  Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Csapláros Andrea, a Savaria Múzeum igazgatója)

**Határidő:** azonnal

**XX.**

**Határozati javaslat**

**……/2023. (IX.28.) Kgy. sz. határozat**

1. A Közgyűlés - elsődlegesen önkormányzati többletforrás biztosítása nélkül - támogatja a Savaria Múzeum részvételét az Újrafelfedezett közös középkori történelem, eltemetett közös történelem/CoMe History elnevezésű, ATHU-0100043 azonosítószámú, 5%, azaz 10.246,50,- EUR önrészt igénylő pályázatán.
2. A Közgyűlés hozzájárul az Önkormányzat tulajdonában lévő, de a Múzeum vagyonkezelésében álló (szombathelyi 6004 hrsz.-ú) Smidt Múzeumban tervezett „Az egykori külső vár helyén (Szombathely - Smidt Múzeum pincéjében) állandó interaktív kiállítás kialakításához” infrastruktúra és építési beruházás, valamint eszközbeszerzés megnevezésű beruházás megvalósításához. A projekt és azon belül a beruházás elszámolása a projekt keretében benyújtásra kerülő időszakos partnerjelentések során utófinanszírozással történik. A támogatás felhasználása kizárólag a projektben megadott tevékenységekre használható fel. Az Önkormányzat, mint tulajdonos megerősíti, hogy a beruházás a projekt fenntartási időszakának végéig a Múzeum vagyonkezelésében – használatában – marad az Európai Parlament és a Tanács (EU) 2021/1060 rendelet 65. cikke („A műveletek tartóssága”) figyelembevételével, annak megfelelően.
3. A Közgyűlés felhatalmazza a polgármestert a pályázat benyújtásához szükséges dokumentumok aláírására.

**Felelős:**  Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Csapláros Andrea, a Savaria Múzeum igazgatója)

**Határidő:** azonnal

**XXI.**

**Határozati javaslat**

**……/2023. (IX.28.) Kgy. sz. határozat**

A Közgyűlés – elsődlegesen önkormányzati többletforrás biztosítása nélkül - támogatja a Savaria Múzeum „Római kori szentélyek archeológiája c. nemzetközi konferencia megrendezése és a kapcsolódó online tanulmánykötet megjelentetés az Iseum Savariense-ben” elnevezésű projekttel történő részvételét a Nemzeti Kulturális Alap Örökségvédelmi Kollégiuma 15% önrészt, azaz 270 ezer forint összeget igénylő pályázatán.

**Felelős:**  Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Csapláros Andrea, a Savaria Múzeum igazgatója)

**Határidő:** azonnal

**XXII.**

**Határozati javaslat**

……/2023. (IX.28.) Kgy. sz. határozat

Szombathely Megyei Jogú Város Közgyűlése a SZOMHULL Szombathelyi Hulladékgazdálkodási Közszolgáltató Nonprofit Kft. és a SZOVA Szombathelyi Vagyonhasznosító és Városgazdálkodási Nonprofit Zrt. 2023. december 31-i fordulónappal történő egyesülése vonatkozásában a Ptk. 3:44. § (2) bekezdése alapján készített közös egyesülési tervet elfogadja az alábbiak szerint:

1. A Közgyűlés az egyesülésben részt vevő (beolvadó és átvevő) gazdasági társaságok 2023. december 31-i fordulónapra készített vagyonmérleg és vagyonleltár-tervezetét, valamint az átvevő gazdasági társaság egyesülés utáni nyitó vagyonmérleg és vagyonleltár-tervezetét az előterjesztéshez mellékelt tartalommal elfogadja.

2. A Közgyűlés a beolvadás időpontját, valamint az átvevő gazdasági társaság egyesülés utáni végleges vagyonmérleg készítésének fordulónapját 2023. december 31. napjában határozza meg.

3. A Közgyűlés az átvevő gazdasági társaság alapszabályát az előterjesztéshez mellékelt tartalommal megegyezően elfogadja.

4. A Közgyűlés felkéri a beolvadó gazdasági társaság ügyvezetőjét, hogy a társaság 1 fő munkavállalójának munkaviszonyát legkésőbb 2023. december 31. napjáig szüntesse meg.

5. A Közgyűlés felkéri az átvevő gazdasági társaság vezérigazgatóját, hogy a Munka törvénykönyvéről szóló 2012. évi I. törvény 46. § (4) bekezdésében előírt, a munkavállalók felé fennálló, továbbá az üzemi tanács felé fennálló tájékoztatási kötelezettségének tegyen eleget.

6. A Közgyűlés felhatalmazza a Polgármestert, hogy a társaság módosításokkal egységes szerkezetbe foglalt alapszabályát aláírja.

7. A Közgyűlés egyetért azzal, hogy a SZOMHULL Nonprofit Kft. üzletrészeinek névértéke a társaság tagjai – Szombathely Megyei Jogú Város Önkormányzata és SZOVA Nonprofit Zrt. – részére a beolvadás időpontját megelőzően, legkésőbb 2023. december 15-ig kifizetésre kerüljön, egyúttal felkéri a SZOMHULL Nonprofit Kft. ügyvezetőjét, hogy gondoskodjon az üzletrészek névértékének kifizetéséről.

8. A Közgyűlés hozzájárul ahhoz, hogy a Szombathely Megyei Jogú Város Önkormányzata által a SZOMHULL Nonprofit Kft-nek nyújtott 500 millió forint összegű tagi kölcsönt a társaság veszteségpótlásként számolja el és ennek megfelelően vegye figyelembe az átalakulási vagyonmérleg tervezetben és a végleges vagyonmérlegben.

9. A Közgyűlés tudomásul veszi, hogy az egyesülő gazdasági társaságok 2023. évi eredményének és a továbbműködő gazdasági társaság végleges vagyonmérlegben szereplő eredménytartalék összegének a függvényében szükség lehet a SZOVA Nonprofit Zrt. tőkehelyzetének rendezésére.

10. A Közgyűlés felkéri az átvevő gazdasági társaság vezérigazgatóját, hogy a Gazdasági és Jogi Bizottság soron következő rendes ülésére készítse el az átvevő gazdasági társaság egyesülés utáni szervezeti és működési szabályzatát.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kovács Cecília, a SZOVA Nonprofit Zrt. vezérigazgatója,

Taoufik Roland, a SZOMHULL Nonprofit Kft. ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** 1-3. pont: azonnal

4.-6. pont: 2023. december 31.

7. pont: 2023. december 15.

8.-9. pont: azonnal

10. pont: GJB soron következő rendes ülése

**XXIII.**

**Határozati javaslat**

……/2023. (IX.28.) Kgy. sz. határozat

1./ Szombathely Megyei Jogú Város Közgyűlése megtárgyalta a SZOVA Nonprofit Zrt.-nek a tulajdonában álló Szombathely 6704 és a 6700 helyrajzi számú ingatlanok értékesítésére vonatkozó előterjesztését.

2./ Szombathely Megyei Jogú Város Közgyűlése felhatalmazza a SZOVA Nonprofit Zrt. vezérigazgatóját, hogy a társaság belső szabályzatainak megfelelően az előterjesztés 17. sz. melléklete szerinti pályázati felhívásban foglalt feltételek szerint folytassa le az ingatlanok értékesítésére irányuló versenyeztetési eljárást, és eredményes eljárás esetén a nyertes ajánlattevővel az adásvételi szerződéseket kösse meg.

3./ Amennyiben a projektként történő értékesítési pályázat nem vezet eredményre, vagyis nem érkezik vételi ajánlat, Szombathely Megyei Jogú Város Közgyűlése felhatalmazza a vezérigazgatót az ingatlanok önálló tender keretében történő meghirdetésére, az eljárás lefolytatására, és eredményes eljárás esetén a nyertes ajánlattevővel az adásvételi szerződések megkötésére.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kovács Cecília, a SZOVA Nonprofit Zrt. vezérigazgatója,

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**XXIV.**

**Határozati javaslat**

……/2023. (IX.28.) Kgy. sz. határozat

Szombathely Megyei Jogú Város Közgyűlése a Savaria Városfejlesztési Kft. könyvvizsgálójának díjazását 2023. október 1. napjától **62.500,- Ft + ÁFA/hónap** összegben állapítja meg.

**Felelős**: Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea a Jogi és Képviselői Osztály vezetője

Dr. Kovácsné Takács Klaudia, a társaság ügyvezetője)

**Határidő**: azonnal

**XXV.**

**Határozati javaslat**

……/2023. (IX.28.) Kgy. sz. határozat

* + - 1. A Közgyűlés a Weöres Sándor Színház Nonprofit Kft. által a 3505 hrsz.-ú, Szombathely, Akacs M. u. 7. szám alatt található színházépület 106 m2 nagyságú helyiségcsoportjának (színház büfé) bérbeadására vonatkozó, az előterjesztés 19. sz. melléklete szerinti pályázati felhívást – minimum 250.000 Ft + Áfa /hó bérleti díj ellenében – jóváhagyja, egyúttal felkéri a Kft. ügyvezetőjét az ingatlanrész bérbeadására vonatkozóan a pályázat kiírására.
      2. A Közgyűlés felhatalmazza a Kft. ügyvezetőjét, hogy a pályázatok érvényességéről döntsön, valamint a pályázat nyertesével a bérleti szerződést megkösse.
      3. A Közgyűlés hozzájárul a színházépület konyhai helyiségeinek büfét kiszolgáló helyiségekké, valamint vendégszobákká történő átalakításához. A Közgyűlés felkéri a Kft. ügyvezetőjét, hogy a vendégszobák kialakítására vonatkozó végső javaslatát a tervek és tervezett költségvetés ismeretében terjessze a Gazdasági és Jogi Bizottság elé jóváhagyásra.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője

Szabó Tibor András, a Weöres Sándor Színház Nonprofit Kft. ügyvezetője)

**Határidő:** azonnal

**XXVI.**

**Határozati javaslat**

……/2023. (IX.28.) Kgy. sz. határozat

Szombathely Megyei Jogú Város Közgyűlése felkéri a kizárólagos illetve többségi önkormányzati tulajdonú gazdasági társaságok vezetőit, hogy alkossanak szabályzatot a társaság vagyonának értékesítésére vonatkozóan, és azt jóváhagyásra terjesszék a Gazdasági és Jogi Bizottság novemberi ülése elé.

**Felelős:** Dr. Nemény András polgármester

Horváth Soma alpolgármester

Dr. László Győző alpolgármester

Dr. Károlyi Ákos jegyző

(végrehajtásért:

Nagyné dr. Gats Andrea, a Jogi és Képviselői Osztály vezetője

az érintett gazdasági társaságok ügyvezetői, vezérigazgatói)

**Határidő:** a Gazdasági és Jogi Bizottság novemberi ülése

**XXVII.**

**Határozati javaslat**

**…../2023. (IX.28.) Kgy. számú határozat**

1. A Közgyűlés egyetért azzal, hogy az E-KATA rendszer előterjesztés szerinti kiterjesztése megtörténjen. Ennek megvalósítására a 2024. évi költségvetésben biztosít forrást.
2. Szombathely Megyei Jogú Város Közgyűlése elrendeli az E-KATA szoftver használatát azon önkormányzati intézményeknél, valamint gazdasági társaságoknál, amelyek önkormányzati vagyont kezelnek.
3. A Közgyűlés felkéri a polgármestert, vizsgálja meg annak lehetőségét, hogy az önkormányzati fenntartású intézmények, többségi tulajdonú gazdasági társaságok milyen feltételekkel tudják ingó és ingatlanjainak nyilvántartását az E-KATA rendszerben teljesíteni.

**Felelősök:**  Dr. Nemény András polgármester

Dr. Horváth Attila alpolgármester

(a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője,

Desits Zoltán, az Informatikai Iroda vezetője)

**Határidő**: 1. pont: 2024. évi költségvetés elfogadása

2. pont: a fedezet biztosításától számított 1 éven belül

3. pont: 2024. december 31.